Hei! Kiitos, kun tulit seuraamaan ohjelmaa.
Olen Rory Kaye. Tutkimme nyt Jumalan Sanaa.
Tänään menemme syvemmälle sekä Vanhaan että Uuteen testamenttiin.
Aloitetaan Matteuksen luvusta 3.
Siellä Johannes Kastaja määrittelee sanomansa.
Hän puhuu israelilaisille väkeviä sanoja.
Jeesuskin kutsui häntä kaikkien aikojen suurimmaksi profeetaksi.
Hämmästyttävä totuus.
Kuitenkaan Johannes ei tehnyt yhtään ihmettä. Miksi hän siis oli suurin?
Sanomansa vuoksi. Millainen se sitten oli?
Ihmisten tuli parannuksen teon lisäksi kantaa hyvää hedelmää.
Hyvä hedelmä kertoo parannuksen teon aitoudesta.
Mutta olivathan muutkin profeetat sanoneet niin.
Mutta Johannes oli ainut, joka sanoi: "Tässä on Jeesus, Israelin Pyhä.
Tässä on Israelin Kuningas, Messias."
Johannes sai etuoikeuden näyttää, kuka luvattu Messias oli.
Se on historian tärkein profeetallinen sanoma.
Sitten hän kertoi kaksi asiaa, jotka Messias tekisi.
Kukaan muu ei ollut tehnyt niin eikä tule tekemään.
Jeesus on ainut, joka täyttää meitä jatkuvasti Pyhällä Hengellä -
ja Jumalan kirkkauden tulella.
Lisäksi Johannes Kastaja kertoi Jeesuksesta muitakin asioita.
Hän tuo Jumalan varastoon hänelle kuuluvat ihmiset ja polttaa ruumenet.
Jeesus palaa maan päälle Tuomarina, -
mutta hänen ei tarvitse tuomita. Hänen Sanansa tuomitsee ihmiset.
Jumalan Sana on hepreaksi toora.
Jeesus on Toora. Hänessä on ilmoitettu koko Jumalan tahto.
Viisi Mooseksen kirjaa ilmoittavat osan Jumalan Sanasta.
Siellä ovat 10 käskyä sekä 613 säännöstä, ohjetta, lakia ja käskyä.
Mutta Jeesus on koko Jumalan Sana, kokonaispaketti.
Hän toi tullessaan paremman liiton, uuden liiton.
Me Jeesukseen uskovat, olimmepa juutalaisia kuten minä tai emme, -
kuulumme uuteen, parempaan liittoon, uskon kautta Jeshuaan.
Uusi liitto ei perustu juutalaisuuteen vaan Jeshuan ristintyöhön.
Juuri ennen kuolemaansa Jeesus sanoi: "Se on täytetty."
Hän tarkoitti sekä omaa tehtäväänsä että Mooseksen lakia.
Hän kuoli heti noiden sanojen jälkeen, ja uusi liitto alkoi tulla voimaan.
Uusi liitto on paljon väkevämpi kuin vanha.
Uudessa liitossa Pyhä Henki ilmoittaa meille Jumalan tahdon -
ja antaa meille voiman tehdä sen.
Vanhan liiton, Mooseksen lain, määräykset -
saivat ihmiset ymmärtämään, -
ettemme voi niitä täyttää ilman Jumalan apua.
Laki sai ihmiset kaipaamaan Messiasta saadakseen voiman.
Kaikki Jeesuksen aikaiset juutalaiset kuten apostolit -
tunsivat uuden liiton lupaukset yhtä hyvin, kuin me tunnemme Joh. 3:16:n.
"Sillä niin on Jumala maailmaa rakastanut, että hän antoi -
ainokaisen Poikansa, ettei yksikään, joka häneen uskoo, hukkuisi..."
"Uskoa" on sekä hepreassa että kreikassa jatkuvassa muodossa.
"...ettei yksikään, joka häneen uskoo [jatkuvasti], hukkuisi, -
vaan hänellä olisi iankaikkinen elämä."
Jeesuksen ajan juutalaiset tunsivat Uuden liiton neljä lupausta.
Ne löytyvät Jer. 31:33-34:stä -
sekä Hebr. 8:10-12:sta ja Hebr. 10:16-17:stä.
Ennen kuin alamme tutkia Matteusta, -
kysyn vielä kerran, millainen on Jeesuksen perustama liitto.
1. Jumala antaa meille Pyhän Henkensä meitä ohjaamaan.
Hän ei opeta meille vain lakejansa vaan tooraa, -
Raamatun opetusta, Jumalan Sanaa ja neuvoa.
Jumala laittaa rakkauden lakinsa, neuvonsa, viisautensa ja Sanansa -
mieleemme ja kirjoittaa ne sydämeemme.
Jumala laittaa mieleemme 1. Kor. 12:n mukaan tiedon sanoja, -
viisauden sanoja, profetioita ja kielten selitystä.
Sydämeemme hän kirjoittaa asioita, joita emme kuule vaan tiedämme.
Esimerkkejä ovat uskon lahja ja henkien erottaminen.
Katsotaan nyt, mitä sanottavaa Johannes Kastajalla oli.
Matt. 3:11: "Minä kastan teidät vedellä parannukseen."
Vedessä olivat saaneet kasteen tätä ennen vain papit.
Nyt Johannes sanoi, että kaste kuului kaikille israelilaisille.
Tarkoitus oli kääntyä pois synnistä ja jättää se veteen.
"...mutta se, joka minun jäljessäni tulee, on minua väkevämpi, -
jonka kenkiäkään minä en ole kelvollinen kantamaan; -
hän kastaa teidät Pyhällä Hengellä ja tulella."
"Kastaa" on jatkuvassa preesens-muodossa.
Jeesus täyttää meitä jatkuvasti Pyhällä Hengellä ja tulella.
Siinä oli yksi tärkeimpiä ihmiskunnan saamia sanomia.
Silti siitä ei saarnata juuri koskaan.
Kuitenkin tässä Johannes kertoo Jeesuksesta hyvin olennaisen asian.
Hän täyttäisi meitä jatkuvasti Pyhällä Hengellä ja tulella.
Mitä hedelmää Pyhän Hengen täyteydestä seuraa?
Syntyy rakkautta, kärsivällisyyttä, ystävällisyyttä, sävyisyyttä, lempeyttä.
Syntyy rakkautta ja hyvyyttä.
Mutta jos olet täyttynyt Hengellä muttet tulella, -
sinut tuntevat ihmiset pitävät sinua ihanana ihmisenä.
Sinusta näkyvät Pyhän Hengen tuottamat luonteenpiirteet.
Mutta se ei riitä uskon synnyttämiseen eikä ihmeisiin.
Ihmiset eivät parannu eivätkä löydä syntien anteeksiantamusta, -
ennen kuin avaamme suumme -
ja Jumalan tuli sytyttää meissä Hengen lahjat toimintaan.
Hän antaa tiedon ja viisauden sanoja, profetioita, parantumisia ja ihmeitä.
Ne saavat alkunsa, kun täytyt Jumalan kirkkauden tulella.
Saat palavan rakkauden sekä rukoilet ja palvelet palavasti.
Luetaan vielä Matt. 3:11:n loppu: -
"Hän [Jeesus] kastaa teidät [jatkuvasti] Pyhällä Hengellä ja tulella.
Hänellä on viskimensä kädessään, ja hän puhdistaa puimatantereensa."
Johannes lainaa Vanhaa testamenttia. "...ja kokoaa nisunsa aittaan, -
mutta ruumenet hän polttaa sammumattomassa tulessa."
Jakeen lopussa Johannes puhuu viimeisestä tuomiosta.
Mitä Johannes sanoo Jeesukselle, kun tämä tulee hänen luokseen?
"Silloin Jeesus tuli Galileasta Jordanille Johanneksen tykö -
hänen kastettavakseen."
Tiedän paikan, koska olen myös kastanut ihmisiä Jordanilla.
Olin Ranskan suurlähetystön norjalaisen edustajan seurassa.
Hänen kaksi sisartaan olivat mukana. Toista sisarta juuri kastettiin.
Olin julistanut ilosanomaa. Kun hän nousi vedestä, -
toinen sisarista sanoi: "Katso, tuolla on rajavartija.
Etkö menisi juttelemaan hänen kanssaan?"
Menin. Vartijalla oli kivääri. Hän itki.
Kysyin: "Itketkö sen takia, mitä julistin?" Hän vastasi kyllä.
Kysyin: "Uskotko, mitä julistin?" Hän vastasi myöntävästi.
Kysyin: "Haluaisitko sinäkin saada syntisi anteeksi?" Hän vastasi kyllä.
Olin julistanut uuden liiton neljästä lupauksesta: -
1. Se lupaa, että Jumala neuvoo meitä henkilökohtaisesti.
2. Hän on Jumalamme ja me hänen kansansa.
3. Tunnemme hänet pienimmästä suurimpaan.
Hänen tuntemisensa merkitsee häneen liittymistä.
On ihmeellistä olla yhteydessä hänen rauhaansa, rakkauteensa -
ja uskoonsa.
Sotilas kuuli näistä lupauksista ja tahtoi päästä niistä osalliseksi.
Hän ymmärsi sen tapahtuvan Ruach HaKodeshin, Pyhän Hengen kautta.
Häntä annetaan meille jatkuvasti uskon kautta Jeesukseen.
Sotilas halusi sitä.
Hän oli kuullut myös, mitä olin kysynyt joessa naiselta, jota kastettiin.
Olin kysynyt, halusiko nainen tulla haudatuksi kasteen hautaan -
ja nousta sieltä elämään täynnä Pyhää Henkeä ja Jumalan tulta, -
kirkkautta ja läsnäoloa. Sotilas halusi sitä myös.
4. Uusi liitto lupaa, että Jumala antaa syntimme anteeksi ja unohtaa ne.
Juutalaisuudessakin on syntien anteeksisaaminen.
Siitä voi lukea Kolmannesta ja Neljännestä Mooseksen kirjasta.
Mutta se, että Jumala unohtaa synnit ja antaa meille Pyhän Hengen -
ja että voimme elää läheisessä yhteydessä Jumalaan, -
löytyy vain uudesta liitosta.
Kivääriä kantava sotilas antoi elämänsä Herralle.
Rohkaisin häntä menemään kasteelle heti palvelusvuoron loputtua.
Katsotaan, mitä Jeesus sanoo Matt. 3:13-15:ssä.
"Silloin Jeesus tuli Galileasta Jordanille Johanneksen tykö -
hänen kastettavakseen. Mutta tämä esteli häntä sanoen: -
'Minun tarvitsee saada sinulta kaste...'"
Johannes tarkoitti Pyhän Hengen ja tulen kastetta.
"Jeesus vastasi ja sanoi hänelle: -
'Salli nyt; sillä näin meidän sopii täyttää kaikki vanhurskaus'."
Silloin Johannes kastoi hänet. Mutta miksi Jeesus sanoi noin?
Jeesus ei ollut pappissukua. Isän puolelta Jeesus oli Jumalan Poika, -
ja hänen äitinsä Maria taas oli Juudan heimoa.
Jeesus ei siis ollut Leevin pappisheimoa, -
joten hän tarvitsi kastetta, jotta hänestäkin tuli pappi.
Mitä Jeesuksen kasteessa tapahtui?
"Kun Jeesus oli kastettu, nousi hän kohta vedestä, ja katso, -
taivaat aukenivat, ja hän näki Jumalan Hengen tulevan alas -
niin kuin kyyhkysen ja laskeutuvan hänen päällensä.
Ja katso, taivaista kuului ääni, joka sanoi: -
'Tämä on minun rakas Poikani, johon minä olen mielistynyt'."
Jeesus täyttyi kasteessaan aivan erityisellä tavalla Pyhällä Hengellä.
Seuraavaksi Henki johdatti hänet vihollisen kiusattavaksi.
Tämä pätee meihin kaikkiin. Kun täytymme Hengellä, -
Herra johdattaa meitä käsittelemään ne alueet, joilla koemme kiusauksia.
Älä siis masennu, kun olet tullut uskoon ja joudut taisteluihin.
Jumalan Henki on sinussa ja auttaa sinua voittamaan kiusaukset.
"Jumala...ei salli teitä kiusattavan yli voimienne...
vaan...hän valmistaa myös pääsyn siitä, niin että voitte sen kestää."
Eli kiusauksen kohdassa Jumala auttaa meitä, -
kun käännymme hänen puoleensa. Niin Sanassa sanotaan.
Jeesus näyttää esimerkillään, miten ihmisiä rakastetaan.
Kyse ei ole vain sanoista, vaan Jeesus myös paransi ihmisiä.
Kuunnelkaa nyt tarkasti. Jeesuksen metodia parempaa emme voi keksiä.
Jeesus kehotti toimimaan samoin kuin itse toimi.
Hän ei käskenyt heitä keksimään uusia toimintamalleja.
Sama Pyhä Henki tulee sinuun ja antaa sinulle voiman.
"Totisesti, totisesti minä sanon teille: joka uskoo minuun, -
myös hän on tekevä niitä tekoja, joita minä teen, -
ja suurempiakin, kuin ne ovat, hän on tekevä."
Mitä Jeesus sitten teki? Hän nosti ihmisiä kuolleista ja paransi sairaita.
Minunkin kohdalla on käynyt niin, vaikka olen ihan tavallinen.
Olen rukoillut ihmisten puolesta, ja Jumala on heidät parantanut.
Olen ollut yhteistyössä Jumalan kanssa. Niin voit sinäkin olla.
Tehdään parannusta epäuskostamme.
Jumala vahvistaa Sanansa parantamalla ihmisiä.
Luotan vain hänen uskollisuuteensa, Sanaansa ja luonteeseensa.
Sinäkin voit luottaa.
Eilen illalla tapasin erästä ystävää ensimmäistä kertaa 35 vuoteen.
Hänen nimensä on Steven Lightle.
Kun olin mennyt naimisiin 1982, -
Steven Lightle oli saanut Jumalalta näyn siitä, -
miten juutalaiset lähtevät liikkeelle entisestä Neuvostoliitosta.
Miljoonia lähtisi sieltä Israeliin melkoisen vapaasti.
Vainojen aikoina heitä lähtisi sieltä vielä enemmän.
Steven puhui meille näystään Jerusalemissa 1982.
Silloin Jumala salli hänen puhua näystään ensimmäistä kertaa.
Hän profetoi kokouksen lopuksi vain yhdelle henkilölle, minulle: -
"Sinäkin saat olla auttamassa satoja tuhansia juutalaisia sieltä pois."
En tajunnut asiaa ollenkaan.
Mutta vuonna 1994 minäkin näin kaksi enkeliä, -
kuten Steven oli nähnyt vuosia aiemmin.
Samana päivänä, kun näin arkkienkeli Miikaelin ja toisen enkelin, -
he lähtivät silloisen Neuvostoliiton armeijan ja ilmavoimien -
upseerien parissa vallinneen herätyksen johtajan luo.
Kenraali Kuznetsov ja eräs majuri kertoivat muutaman päivän kuluttua, -
että samana päivänä, kun olin nähnyt enkeli Miikaelin, -
hän oli sanonut heille: "Teidän tulee lennättää juutalaiset pois maasta, -
vaikka joutuisitte hengenvaaraan."
Eilen illalla oli hyvin rohkaisevaa kuulla Steven Lightlen sanovan, -
että Jumala pitää aina lupauksensa.
Hän pitää myös juutalaisten Israeliin paluuta koskevat lupauksensa.
Jumalan Sana opettaa, ettei Jeesus palaa, -
ennen kuin juutalaiset ovat Israelissa ottamassa häntä vastaan.
Ei jok'ikisen juutalaisen tarvitse sinne muuttaa, -
mutta Jumala odottaa heitä kotiin.
Monet suomalaiset ovat auttaneet juutalaisia muuttamaan Israeliin.
Haluan israelilaisena kiittää siitä teitä.
Jeesus ennustaa muitakin asioita, joita tapahtuu ennen hänen paluutaan
Evankeliumi pitää saarnata kaikille, ennen kuin hän palaa.
Ystäväni, en tiedä, miten sinä elät. Jumala tietää ja sinä tiedät.
Mutta tiedän, että Jeesus kutsuu meitä kaikki opetuslapseuteen.
Se tarkoittaa Jumalan ohjeiden kuulemista ja niiden noudattamista.
Perusopetus on Jumalan Sanassa, mutta meillä on myös Pyhä Henki.
Jeesus sanoi Joh. 14:26:ssa ja Joh. 15:26:ssa, -
että Pyhä Henki muistuttaisi meitä Jeesuksen opetuksista -
ja johdattaisi meidät kaikkeen totuuteen joka tilanteessa.
Jeesus kysyi aina Isältä, mitä tämä halusi eri tilanteissa tehdä.
Jeesus näki Pyhässä Hengessä, -
miten Jumala halusi parantaa, tehdä ihmeitä -
tai mitä hän halusi sanoa kullekin ihmiselle.
Me voimme opetella toimimaan Pyhässä Hengessä samoin.
Jeesus ei puhunut omiaan vaan kysyi aina Isältä, mitä kullekin sanoa.
Voimme rakastaa kuin Jeesus, koska meillä on sama Pyhä Henki.
Jumala voi myös opettaa meille, mitä sanoa ihmisille.
Hän voi antaa tiedon ja viisauden sanoja sekä profetioita -
mutta myös ystävällisiä ja anteeksiantavia sanoja.
Luetaan, mitä Jeesuksesta kerrotaan Matt. 4:23:ssa: -
"Ja hän...paransi kaikkinaisia tauteja ja kaikkinaista raihnautta, -
mitä kansassa oli."
Kaikki Jeesuksen luo tulleet paranivat.
Jeesus ei sanonut: "Sinä tarvitset tätä tautia luonteesi jalostamiseen."
Niin hän ei koskaan toiminut. Hän paransi jokaisen henkilökohtaisesti.
Jeesus oli Pyhän Hengen johdossa. Niin mekin voimme olla.
Joh. 14:2:ssa Jeesus sanoi, että me tekisimme samoja tekoja kuin hän -
ja suurempiakin. Mitä suurempia tekoja?
Kysyin Steveniltä, saisinko rukoilla hänen kipeän jalkansa puolesta.
Hän vastasi: "Se olisi vähän hankalaa, koska jalkaa ei enää ole."
Hänellä oli teräksinen proteesi jalan paikalla.
Ne suuremmat teot koskevat ihmisiä joilta puuttuu jäseniä.
Nykyään on eri sairauksia kuin Jeesuksen aikana.
Sodissakin ihmiset menettävät raajoja. Mutta Jumala voi ne palauttaa.
Saamme nähdä näitä suurempia tekoja vielä ennen Herran paluuta.
Matt. 5:ssä Jeesus opettaa hämmästyttäviä asioita.
Jae 16: "Niin loistakoon teidän valonne ihmisten edessä, -
että he näkisivät teidän hyvät tekonne."
Jumala ei ole kutsunut meitä salaisiksi agenteiksi.
Täyty Pyhän Hengen lisäksi myös tulella, -
jotta voisit tehdä hyviä tekoja ihmisten nähden. Miksi?
Jotta ihmiset "ylistäisivät teidän Isäänne, joka on taivaissa".
Jeesus haluaa, että hänen Isäänsä ylistettäisiin.
Niin tapahtuu, jos toimimme hänen tavoin.
Jumalan tahto löytyy Sanasta. Hän tahtoo myös sitä, mitä Jeesus tekisi.
Voimme lisäksi oppia kuuntelemaan Herran ohjeita ja viisautta.
Luetaan vielä eteenpäin.
Jeesus haluaa meidän tekevän hyviä töitä julkisesti.
Salassa pidettäviä asioita ovat rukous, paasto ja antaminen.
Henki voi kyllä johtaa ajamaan riivaajia ulos jossain sivuhuoneessa.
Mutta suomalaisten tarvitsee saada nähdä paranemisia.
Myös he itse tarvitsevat paranemista.
Minulla on ollut murtumia alaselässä ja polvissa.
Minulla on ollut parantumaton silmäsairaus.
Minulla oli erittäin paha astma ja 21 allergiaa.
Lääkärit halusivat amputoida vasemman jalkani 15 vuotta sitten.
Olen parantunut näistä kaikista yksi kerrallaan.
Olen opetellut tätä asiaa vuosia.
Jumala tahtoo parantaa. Ja hän on sama tänään kuin Jeesuksen aikana.
Meissä on sama Pyhä Henki, ja Jumala haluaa edelleen tehdä suuria.
"Älkää luulko, että minä olen tullut lakia tai profeettoja kumoamaan; -
en minä ole tullut kumoamaan vaan täyttämään.
Sillä totisesti minä sanon teille: kunnes taivas ja maa katoavat, -
ei laista katoa pieninkään kirjain, ei ainoakaan piirto, -
ennenkuin kaikki on tapahtunut."
Taivas ja maa eivät katoa ennen Jeesuksen paluuta.
2. Piet. 3:ssa kerrotaan, että silloin maailma tuomitaan tulessa.
Se katoaa. Tulee uusi maa ja uusi taivas, -
jossa vanhurskaus ja Jumalan valtakunta vallitsevat.
Mutta Vanha testamentti on arvokas siihen asti, kun Jeesus palaa.
Luen lopuksi 2. Tim. 3:16: -
"Jokainen kirjoitus, joka on syntynyt Jumalan Hengen vaikutuksesta..."
Kirjoituksilla tarkoitettiin Vanhaa testamenttia, koska Uutta ei ollut.
Myös Uusi testamentti on syntynyt Jumalan vaikutuksesta.
Vanha testamentti on siis "hyödyllinen opetukseksi, nuhteeksi, -
ojennukseksi, kasvatukseksi vanhurskaudessa, -
että Jumalan ihminen olisi...kaikkiin hyviin tekoihin valmistunut."
Meidän tarvitsee siis tuntea myös Vanha testamentti.
Ensi kerralla sukellamme sinne.
Herra siunatkoon ja varjelkoon sinua. Kiitos seurasta.
Nähdään ensi kerralla.
Olen Rory Kaye. Saan opettaa Sanaa täällä TV7:ssä.
TV7:ssä tehdään Jumalan työtä harvinaisen suoraselkäisesti.
2. Kor. 8:ssa kerrotaan, miten iloisesti köyhätkin antoivat omastaan.
2. Kor. 9:6: "Joka niukasti kylvää, se myös niukasti niittää, -
ja joka runsaasti kylvää, se myös runsaasti niittää."
Kun annat tähän palvelutyöhön, kylvät hyvään maahan.
Jumala pitää myös sinun tarpeistasi huolen.
Suomennos: Annamari Kortelainen